cyanic-selkie/wikianc huggingface dataset:
4. oktober
Navnedag
Frans, Frank. For navnedagens bakgrunn, se helligdager nedenfor.
Fødsler
Se flere som er født 4. oktober i Kategori:Fødsler 4. oktober.
Dødsfall
Se flere som døde 4. oktober i Kategori:Dødsfall 4. oktober.
Draft (sport)
Draft er en betegnelse for forskjellige systemer som anvendes i sportsligaer for å la lagene velge spillere, som tidligere ikke har spilt i den aktuelle liga. Metoden anvendes i Canada, Australia, Russland og Filippinene, især i de profesjonelle seriene, hvor klubbene på denne måten fordeler de beste spillere fra en årgang mellom seg. Hovedprinsippet er at lagene etter tur velger en av de tilgjengelige spillerne. Det vil typisk være det dårligste lag fra den forrige sesongen som får lov til å velge først blant en gruppe av unge spillere. Deretter velger det nest dårligste laget en spiller og så videre. Ideen er at man på denne måten styrker de svakeste lag og derved sikrer en så jevnbyrdig turnering som mulig. Et draft kan ha adskillige runder hvor lagene velger etter tur.
Det at en spiller er draftet, er ingen garanti for at han eller hun kommer på laget med det samme.
Det kan skje at en klubb velger å bytte et draftvalg for en spiller eller andre draftvalg. Det kalles også for et trade. Dette er den typiske måten hvorpå klubbene i Nord-Amerika bytter spillere imellom hverandre, idet der kun sjeldent vil være penger involvert i byttehandlene sådan som man kjenner fra Europa.
NBA
I NBA ble så mange veldig unge spillere draftet at de innførte en regel om at man ikke kan draftes før man har gjennomført ett år på college.
National Football League
I National Football League har spillerne derimot som hovedregel gjennomført en fireårig collegeutdanelse før de kan velges i draften. De vil derfor typisk være ca. 22–23 år gamle. Derfor ser man også at disse spillerne i høyere grad enn i NHL er klare til å tre direkte inn på det profesjonelle laget som har valgt dem i draften.
Harrow School
I dag har Harrow om lag 800 elever fordelt på 11 hus, de tilbyr full innkvartering for £23 625 i året. De fleste husene ble bygget i viktoriatiden da antall elever økte dramatisk og skolen begynte å ligne dagens med tanke på størrelse og uniform.
Harrow har en svært lang liste av kjente elever, blant de syv tidligere britiske statsministere; Winston Churchill og den første indiske statsminister, Jawaharlal Nehru. I tillegg har 19 tidligere elever fått Victoria Cross.
Skolen har per 2017 tre skoler i Kina- en i Beijing, en i Shanghai og en i Hongkong- og en i Bangkok i Thailand.
Relient K
Relient K er et band fra Canton, Ohio, USA. Gruppa er et kristent rock-band, og er videre kjent for de kristne tekstene deres. Bandet hentet navnet sitt fra gitaristen Matt Hoopes Plymouth Reliant K-bil. De har spilt inn flere album, samt en rekke EP-er. Den 13. april 2011 ble det offentliggjort på bandets hjemmeside at de hadde gått i studio for å spille inn deres første cover-album.
Amon Göth
Amon Leopold Göth (født 11. desember 1908 i Wien, henrettet 13. september 1946 i Kraków, Polen) var en østerriksk SS-offiser og leirkommandant. Han var under andre verdenskrig kommandant for den tyske konsentrasjonsleiren Płaszów utenfor Kraków.
Han ble i ettertiden kjent gjennom Stevens Spielbergs film Schindlers liste (1993), der han ble spilt av engelske skuespilleren Ralph Fiennes.
Familie
Göth kom fra en velstående katolsk familie. Han begynte å studere ved universitetet uten å fullføre.
Jennifer Teege (født Jennifer Göth) oppdaget som godt voksen at Göth var hennes morfar. Teege er tysk og har mørk hudfarge fra sin nigerianske far. Hun skrev da boken som i engelsk oversettelse My Grandfather Would Have Shot Me: A Black Woman Discovers her Family's Nazi Past (2015, tysk Amon. Mein Großvater hätte mich erschossen, 2013). Teege hadde før dette studert og arbeidet i Israel i fem år, lært hebraisk og blitt venner med etterkommere av holocaustoverlevende. Teege så Schindlers liste da den ble vist på israelsk fjernsyn mens hun var student i Tel Aviv og ikke visste hvem morfaren var. Hun hadde da etternavnet Göth og antok at det var en tilfeldighet. Morfaren og mormoren ble introduserte for hverandre av Oskar Schindler. Teege ble som barn plassert i fosterhjem og holdt kontakten med mormoren som hadde vært Göths sekretær og elskerinne. Mormoren ble i 1983 intervjuet av Jon Blair om forholdet til Göth. Mormoren tok sitt eget liv dagen etter intervjuet. Mormoren var alvorlig syk og hadde trolig planlagt selvmordet en tid før intervjuet. Blair brukte intervjuet i dokumentarfilmen Schindler. Teege fikk vite om slektskapet da hun kom over en bok om hennes egen mor og livet som datter av Göth. Ruth Kalder fortalte Blair at Göth ikke var en lystmorder og ikke var mer jødefiendtlig enn andre i SS. Ifølge Ruth var Göth der for å utføre et oppdrag. Ruth beskrev Oskar Schindler som en elskelig opportunist (lovable opportunist).
Bakgrunn
Göth gikk i 1925 inn i det ungdomspartiet til nazipartiet i Østerrike. Han ble medlem av det østerrikske nasjonalsosialistiske partiet DNSAP i 1930, og han sluttet seg samme år til den østerrikske grenen av Schutzstaffel med medlemsnummer 43673. Det er lite kjent hva hans første tjeneste gikk ut på, da SS på denne tiden var forbudt i Østerrike og opptrådte som en undergrunnsorganisasjon. Göth var i likhet med mange andre medvirkende til holocaust østerriker. I 1933 ville østerrikske myndigheter arrestere Göth for terroristvirksomhet og flyktet da til Tyskland der Hitler og hans nazister allerede satt med makten. Han slo seg ned i München og returnerte til Østerrike etter Anschluss. Etter den tyske invasjonen av Polen i 1939 begynte han som SS-administrator og arbeidet særlig med fordriving av polske innbyggere (inkludert jøder) fra den vestlige delen av Polen. Men han skal fram til Anschluss i 1938 ha tjenestegjort i Allgemeine-SS i Wien og oppnådde graden SS-Oberscharführer rundt 1937. Deretter tjenestegjorde han i et SS-regiment i Wien og ble 14. juli 1941 forfremmet til SS-Untersturmführer.
Konsentrasjonsleiren i Płaszów
Göth forlot Wien i august 1942 og sluttet seg til staben til SS-Brigadeführer Odilo Globocnik som var Höherer SS- und Polizeiführer i Lublin. Under Globocnik demonstrerte Göth sin administrative effektivitet ved internering og deportering av jøder. Etter seks måneder hos Globocnik ble han overført til Kraków for å arbeide for SS-Sturmbannführer Willi Haase som i februar 1943 satte Göth til å anlegge en liten tvangsarbeidsleir like sørøst for Kraków, i området Płaszów der det var et steinbrudd. Leiren var påbegynt sommeren 1940 på stedet der det var jødiske gravlunder. Gravsteinene ble brukt som veidekke. Leiren hadde opprinnelig 2000 fanger, da ghettoen i Kraków ble oppløst økte tallet til 12.000 og da de jødiske ungarerne ble deportert på forsommeren 1944 økte leiren til 22.000 fanger. I januar 1944 ble Göth kommandant for konsentrasjonsleiren Płaszów noe han var til september 1944. I denne perioden medvirket han til stenging av ghettoene i Tarnów og Kraków samt arbeidsleiren Szebnie. Jødene fra disse stedene ble sendt til dødsleirene eller tvangsarbeidsleiren. Han ble her en ordinær SS-offiser i konsentrasjonsleir-tjenesten og ble 11. februar 1943 beordret til å bygge og lede en konsentrasjonsleir i Płaszów. Ved hjelp av slavearbeidere tok dette arbeidet kun en måned.
Den jødiske gettoen i Kraków ble 13. og 14. mars 1943 tømt for innbyggere, og de gjenlevende ble overført til den nye leiren, men rundt 2 000 mennesker døde under evakueringen. Gamle og svak ble sendt til Auschwitz mens de arbeidsføre ble ført til Płaszów. De som forsøkte å unnslippe forflytningen til Płaszów ble skutt og Göth deltok selv i skytingen. Under den senere rettssaken mot Göth ble han dømt for selv å ha skutt en rekke av disse.
Et par dager etter ankomst til Płaszów fikk han to kvinner hengt (som hadde tatt seg tilbake til ghettoen uten tillatelse) for å statuere et eksempel. Han straffet selv ulydige fanger med kraftig piske og skjøt selv flere av dem.
Han stengte 3. september gettoen i Tarnów og ledet arbeidet med å sende 10.000 mennesker med tog til Auschwitz. Senere på høsten avviklet han tvangsarbeidsleiren i Szebnie 60 km sør for Tarnow der det var 5500 polske fanger hvor 4000 jødiske. Mellom september 1943 og februar 1944 beordret han flere hundre jødiske fanger i Szebnie drept, de øvrige ble sendt i gasskammeret i Auschwitz. De etnisk polske fangene i Szebnie sendte han til Płaszów.
20. april 1944 fikk Göth et dobbelt avansement, da han ble forfremmet direkte til SS-Hauptsturmführer, og slik hoppet over graden Obersturmführer. Samtidig ble han utnevnt til offiser i Waffen-SS. Han fortsatte som kommandant for leiren i Płaszów. Göth var beryktet for hvordan han daglig personlig drepte tilfeldige fanger i leiren, blant annet hvordan han skjøt fanger fra balkongen til huset hvor han bodde.
Senere virke
13. september 1944 ble Göth overført fra Płaszów til Berlin for å arbeide i SS-Wirtschafts-Verwaltungshauptamt («SS økonomi- og administrasjonavdeling»). Her ble han i september 1944 arrestert av tyske myndigheter, anklaget for å ha stjålet eiendeler fra jøder, da disse ifølge loven tilhørte staten. Han ble også anklaget for drap med egoistiske, sadistiske eller seksuelle motiv (noe som var straffbart). SS-interne etterforskere tiltalte Göth for 13. august 1944 å ha drept sin personlige assistent Wilek Chilowicz og hans familie. Chilowicz kjente til at Göth hadde sneket til seg store verdier og Göth drepte Chilowicz for å hindre at tyveriet ble avslørt. Saken mot Göth ble ikke fullført på grunn av det generelle sammenbruddet i det tyske regimet ikrigens sluttfase. Göth ble i stedet overført til sanatoriet i Bad Tölz, hvor det ble fastslått at han hadde mentale problemer, nyre- og leverproblemer, og led under diabetes. Overdreven alkoholbruk hadde trolig medvirket til helseproblemene. I februar 1945 ble han arrestert av amerikanske soldater fra General Pattons enheter og overført til Dachau, som da var omgjort til fangeleir for tyske krigsfanger. Han ga seg ut for å være vanlig Wehrmacht-offiser, men ble gjenkjent av fire tidligere fanger fra Płaszów. Göth påsto da at han var blitt utnevnt til Sturmbannführer, men det finnes ingen dokumentasjon på dette.
Rettsoppgjør
Göth ble utlevert til Polen sammen med Rudolf Höss og stilt for retten ved Polens nasjonale tribunal (Najwyzszy Trybunal Narodowy) i 1946. Bare syv saker ble ført for dette tribunalet før det ble oppløst. Til forskjell fra rettssakene i Sovjetunionen gjorde prosessene i Polen det klart at ofrene var jøder og at det dreide seg om folkemord («holocaust» var ikke et vanlig uttrykk på den tiden) som omfattet både jøder og ikke-jøder. Saken mot Göth begynte 27. august 1946 og varte i to uker og anklagen omfattet drap på «omkring» 8.000 personer (personlig eller ved ordre) samt mishandling av fanger slik at de døde. Han ble funnet skyldig på alle punkter og retten avviste at Göths virksomhet var militært begrunnet. Göth fikk anledning til å søke om benådning, men kunne ikke anke saken. Han ble hengt 13. september i Płaszów uten publikum til stede. Bøddelen feilberegnet taulengden og først på tredje forsøk lykkes de å ta livet av ham. Arthur Greiser ble tidligere på året hengt foran 15.000 ved det som var den siste offentlige henging i Polen.
Skildring i Schindlers liste
Göth ble igjen kjent gjennom Steven Spielbergs dramafilm Schindlers liste fra 1993, hvor han portretteres av Ralph Fiennes, som for innsatsen ble nominert til Oscar for beste mannlige birolle. Det amerikanske filminstituttet har kåret figuren til filmhistoriens 15. beste skurkeskikkelse.
National Gallery
National Gallery, det britiske nasjonalgalleri, er et nasjonalt kunstgalleri som ligger på Trafalgar Square i London, Storbritannia. Det ble grunnlagt i 1824 og har en samling på over 2300 malerier fra midten av 1200-tallet fram til 1900.
Om galleriet
Galleriet er en ideell organisasjon som ikke er registrrert hos eller underlagt kontrollen til Charity Commission for England and Wales siden det faller under det britiske departementet for kultur, media og sports kontroll. Galleriets samlinger tilhører Storbritannias innbyggere og adgang til hovedsamlingen er gratis, mens det for enkelte spesialutstillinger kreves inngangspenger.
Den nåværende bygningen er den tredje som huser galleriets kunst, ble formgitt av William Wilkins i årene 1832 til 1838. Kun fasaden som er vendt mot Trafalgar Square er stort sett uforandret siden bygningen ble oppført, mens resten av den har blitt utvidet stykke for stykke i løpet av årene som nasjonalgalleriet har eksistert. Wilkins' bygning har ofte blitt kritisert for å være estetiske ufullkommen og at den var for liten, noe som førte til at Tate Gallery for britisk kunst ble etablert i 1897. Sainsbury-fløyen, en utvidelse mot vest som er tegnet av arkitektene Robert Venturi og Denise Scott Brown, er et kjent eksempel på postmodernistisk arkitektur i Storbritannia. Siden våren 2008 har Nicholas Penny vært direktør for galleriet.
Ciro Ferrara
Ciro Ferrara (født 11. februar 1967 i Napoli) er en italiensk tidligere fotballspiller og nåværende fotballtrener.
Rongjiang-demningen
Rongjiang-demningen er en demning med et vannkraftverk på elva Rongjiang nord i provinsen Guangxi, i det sørlige Kina. Demningen ligger i elva nedenfor byen Fushi, ikke langt fra industribyen Liuzhou. Anlegget stod ferdig i år 2001 med kapasitet på totalt 54 MW fordelt på 3 turbiner.
Anlegget ligger i den autonome regionen Zhuang.
Heliosentrisk bane
Et himmellegeme sies å ha en heliosentrisk bane om det i hovedsak kretser rundt solen og ikke rundt noe annet himmellegeme, eksempelsvis Spitzer-teleskopet. Andre eksempler er alle planeter, asteroider og kometer i vårt solsystem. Månen beveger seg derimot rundt jorden og den har derfor en geosentrisk bane. Andre himmellegemer beveger seg verken rundt solen eller jorden, for eksempel måner rundt andre planeter.
Et himmellegemes heliosentriske posisjon er himmellegemets posisjon i forhold til solen. Om posisjonen gis i forhold til jorden kalles den posisjonen for himmellegemets geosentriske posisjon.
Lakter
En lakter eller lachter er et gammel norsk lengdemål og rommål.
Som lengdemål var det i bruk i gruvedriften og utgjorde en favn (senere 2 meter).
Som rommål er betegnelsen ennå i bruk på Sørlandet ved salg/kjøp av ved og brukes her synonymt med en favn.
Opprinnelig 2 fot x 6 fot x 6 fot, nå 0,6m x 4m x 1m.
Vannflaggermus
Vannflaggermus er en art i gruppen flaggermus. Den er en liten flaggermus med et vingespenn på 23–27 cm, kroppslengde mellom 4 og 5 cm og en vekt på 6-14 g. Pelsen er rødbrun på oversiden, lysegrå under.
I Norge finnes arten nordover til Trøndelag. Oftest jakter arten like over vannflaten, men vannflaggermus kan også jakte i skog. Den foretrekker stillestående vann og unngår strie elver. Den finnes også i saltvann med lav promille salt og er vanlig nær elvemunninger og i trange fjorder med brakkvann i overflatelaget. Ynglekolonier legges i flere ulike habitater, som hule trær, bergsprekker, steinbroer m.fl. Den blir sjelden påvist i bygninger.
Flaggermusen jakter ved å bruke hørselen og munnen til å oppspore insekter. Den går i dvale om vinteren. Bare noen få individer blir påvist i gruver i Norge om vinteren. Det er derfor ukjent hvor hoveddelen av vannflaggermusene blir av når aktiviteten avtar utpå høsten.
I store deler av Europa, inkludert Norge, Storbritannia, Finland, Sverige og Danmark, er vannflaggermus bærer av en type rabiesvirus (European bat Lyssavirus, EBLV). Siden infeksjon med EBLV er dødelig for mennesker bør kontakt med vannflaggermus unngås. I nyere tid har det vært fire dødsfall i Europa på grunn av EBLV-smitte etter kontakt med vannflaggermus. Flaggermusrabies er ikke den samme typen rabies som er assosiert med rovdyr, men gir liknende symptomer. EBLV er likevel klassifisert som såkalt A-sykdom og ved funn av syke eller døde vannflaggermus er man derfor pliktig å varsle Mattilsynet. I oktober 2015 ble EBLV også påvist i en død flaggermus funnet i Valdres.
Radio Bremen
Radio Bremen er det offentlige kringkastingsselskapet i den nordtyske bystaten Bremen. Det er det minste kringkastingsselskapet som er medlem i ARD.
Selskapet mottar og sender på to nettverk, disse kalles for «Bremen Eins» (Bremen en) og «Bremen Vier» (Bremen fire). Bremen en er en kanal som satser på et voksent publikum, mens Bremen fire har et yngre publikum som satsingsområde.
Største felles divisor
Største felles divisor (forkortet SFD eller sfd, engelsk gcd for greatest common divisor ), er det største tallet som deler to tall. På norsk er dette aritmetiske begrepet også omtalt som største felles faktor (forkortet sff ).
I dag er det mest vanlig å bruke den engelske forkortelsen gcd. Største felles faktor til to tall a og b skrives derfor vanligvis som gcd(a,b) eller noen ganger ganske enkelt som (a,b). Den kan benyttes ved forkorting av brøker. For eksempel, da 5 er det største hele tallet som deler 15 og 50 uten rest, så er gcd(15,50) = 5. Derfor har man også 15/50 = (5⋅3)/(5⋅10) = 3/10.
Noen spesielle verdier er gcd(a,a) = a og gcd(a,1) = 1 som begge følger fra definisjonen. I tillegg må man ha at gcd(a,0) = a fordi tallet 0 er delelig med alle tall da 0⋅a = 0.
Hvis a og b ikke har felles faktorer, det vil si at gcd(a,b) = 1, sier man at a og b er relativt primiske. Det er for eksempel tilfelle med 21 og 64 slik at gcd(64,21) = 1.
For store tall regnes den største felles faktor raskest ut ved bruk av Euklids algoritme. Den viser at svaret alltid kan skrives som
hvor s og t er heltall som kan bestemmes. To relativt primiske tall a og b kan derfor kombineres slik at 1 = sa + tb. Den samme metoden kan også benyttes i andre tallsystem som er euklidske ringer. I moderne kryptografi benyttes slike ringer hvor elementene består av polynomer.
Beregning ved faktorisering
Et mer komplisert eksempel er tallene 3528 og 3780. Disse kan faktoriseres i deres enkelte primtallsfaktorer som gir og. Største felles divisor kan nå beregnes ved å ta hvert primtall som opptrer i hver faktorisering med den minste av de to eksponentene. I dette eksemplet gir det gcd(3528,3780) = 22⋅32⋅71 = 252.
Mer generelt kan man på samme måte alltid skrive de to gjeldende tallene som
Rolls-Royce Phantom IV
Den første Phantom IV ble eid av Prinsesse Elizabeth, senere Dronning Elizabeth II av Storbritannia. Kjøpet var et steg vekk fra kongehusets vane for å kjøpe Daimler-biler, noe som vedvarte frem til kjøpet av en spesialbygget Bentley i 2002.
Største felles divisor
Beregning ved faktorisering
hvor k angir det største primtallet som inngår i faktoriseringen. Største felles divisor for disse to tallene følger derfor fra den kompakte formelen
Rolls-Royce Phantom IV
Denne bilen, som ble en statsbil da hun tok tronen i 1952, og fortsatt eies av Slottet den dag i dag, ble senere supplert med en liknende modell.
Største felles divisor
Beregning ved faktorisering
når min(ai, bi ) angir det minste av de to eksponentene. Med denne notasjonen kan dermed også minste felles multiplum av de to samme tallene skrives på den tilsvarende formen
Rolls-Royce Phantom IV
Andre eiere inkluderte Prinsesse Margaret og General Franco i Spania, hvis biler fortsatt er i drift under Kong Juan Carlos.
Største felles divisor
Beregning ved faktorisering
hvor nå max(ai, bi ) er det største av de to samme tallene. Hvis man nå benytter at min(ai, bi ) + max(ai, bi ) = ai + bi , finner man den viktige sammenhengen
Som et eksempel kan man igjen betrakte tallene 12 og 18. Da lcm(12,18) = 36 og 12⋅18 = 216, er derfor gcd(12,18) = 216/36 = 6 som ble funnet tidligere.
For veldig store tall vil denne primtallsfaktoriseringen ta lang tid eller være i praksis umulig selv med de mest moderne datamaskiner. Da kan man i stedet benytte Euklids algoritme. Tiden den behøver for beregning av største felles divisor er O(log(maks(a,b)) og kan forholdsvis raskt utføres.
Euklids algoritme
Tankegangen bak algoritmen kan lett illustreres ved et geometrisk eksempel. Man skal legge fliser på et rektangulært gulv med sidekanter 132 og 306 målt i passende enheter. Man har til disposisjon kvadratiske fliser av alle størrelser, men ønsker å bruke fliser av samme størrelse og færrest mulig. Det er klart at hele gulvet kunne dekkes med 1×1 fliser. Men det vil da trenges et stort antall, hele 132×306 = 40392 fliser. Største felles divisor for de to tallene 132 og 306 gir størrelsen til den største, kvadratiske flisen som kan dekke hele gulvet og som det derfor trenges færrest av.
Hvordan dette tallet i dette tilfellet kan bestemmes rent praktisk, er å først benytte to fliser av typen 132×132 som vist i animasjonen til høyre. De dekker en stor del av gulvet, men det er et stykke med lengde 306 - 2⋅132 = 42 av langsiden som forblir udekket. Denne delen av gulvet utgjør et mindre rektangel med størrelse 42×132. Stordelen av dette kan så dekkes med tre fliser med dimensjon 42×42. Dette etterlater et enda mindre rektangel med minste sidekant 132 - 3⋅42 = 6. Men da den største siden i dette rektanglet har sidekant 42 = 6⋅7, kan man dekke denne siste resten av gulvet med nøyaktig syv 6×6 fliser. På den måten har man funnet at gcd(132,306) = 6. Av disse behøves det 40392/6×6 = 1122 stykker.
Systematisk fremgangsmåte
Beregningen består i hvert step å dele et tall med et mindre tall som også oftest gir en rest. Denne resten inngår så på tilsvarende måte i et nytt step av samme sort. Hvis man starter med de to tallene a og b < a, er derfor det første step i algoritmen på den matematisk form
som gir kvotienten q0 og resten r0. Da vil normalt b >  r0 slik at neste step blir  På denne måten fortsetter man videre med   Dette vil så gjenta seg etter k step med den generelle operasjonen
hvor restene rk  blir stadig mindre. Etter n step vil da til slutt resten rn = 0 og den største felles divisor gcd(a,b) = rn - 1.
Som en enkel illustrasjon av algoritmen, kan man beregne gcd(1071,462). Den gir da:
Etter n = 3 step er den slutt med r2 = 2. Største felles divisor er dermed gcd(1071,462) = r1 = 21. Beregninger med større tall vil gå tilsvarende raskt.
Bézouts identitet
Fra algoritmen har man at r0 = a - q0⋅b slik at denne resten er en lineær kombinasjon av de gitte tallene a og b. I neste step finner man resten r1 = b - q1⋅r0  som derfor også vil være en lineær kombinasjon av a og b. Og slik vil det fortsette med at hver rest rk  blir en slik lineær kombinasjon. Etter n step tar beregningen slutt. Da er den største felles faktor gcd(a,b) = rn - 1 = rn - 3 - qn - 1⋅rn - 2 som dermed også er en lineær kombinasjon av de opprinnelige tallene a og b. Kaller man dette resultatet for d = gcd(a,b), kan man derfor generelt skrive at
hvor s og t må være heltall. De vil i alminnelighet ha motsatt fortegn da d er mindre enn både a og b. Disse tallene er heller ikke entydige som man ser ved å skrive
hvor m er et vilkårlig heltall, positivt eller negativt. Denne måten å uttrykke største felles faktor på kalles for Bézouts identitet. En liten utvidelse av Euklids algoritme gir begge tallene s og t sammen med største felles faktor d.
Generelle egenskaper
Man kan i det følgende anta at a, b og m alle er positive heltall. Fra definisjonen til største felles divisor har den egenskapene
Fra denne siste egenskapen ser man at hvis et tall b skal være relativt primisk til produktet a1·a2, må det være primisk relativt til hver av faktorene.
Blodtransfusjon
Blodtransfusjon (eller blodoverføring) er overføring av blod fra en person til en annen person i medisinsk øyemed. Blodoverføringer blir brukt som behandlingsmetode i forbindelse med blodtap eller i forbindelse med at produksjonen av visse komponenter i blodet ikke skjer på den måten den skal.
Ved blodoverføring er det viktig at mottakeren har en blodtype som stemmer overens med giverens blodtype. Personer med blodtype 0 kan gi til alle, men bare få fra andre personer med 0. Personer med blodtype AB kan motta fra alle, men bare gi til andre med AB. I tillegg er det mange andre faktorer, for eksempel Rhesussystemet som spiller inn.
Blodoverføring kan gis som fullblodsoverføring eller en konsentrert del av blodet som man eventuelt har særlig bruk for (røde blodlegemer, blodplater eller blodplasma).
Liuva I
Liuva I etterfulgte, sammen med sin bror Liuvigild, i 568 Atanagild på tronen til vestgoterne. Begge var ariansk kristne. Liuva som ble foretrukket av de vestgotiske adelsmennene, hersket over de vestgotiske områdene nord for Pyreneene til han døde i 572 eller 573.
Ledet av Liuvigild avskaffet brødrene de imperielle statsforvalterne og arbeidet for å samle Den iberiske halvøy. Deres forsøk var mer eller mindre vellykkede, unntatt i nord, hvor baskerne, cantabrierne og asturierne klarte å stå imot dem.
De opprettholdt handelsforbindelser med Østromerriket og opprettholdt dermed Hispanias urbane kultur i tillegg til deres kommersielle og kulturelle forbindelser innenfor middelhavsområdet.
På denne tiden var ikke språket til vestgoterne lenger germansk. De hadde forandret latinen i Iberia til det som skulle bli katalansk, portugisisk og spansk.
Klostrene under Popocatépetl
Klostrene under Popocatépetl er fjorten klostre i området nær vulkanen Popocatépetl i det sentrale Mexico. De ble alle ble bygd på 1500-tallet av munker fra fransiskanerordenen, dominikanerordenen og augustinerordenene, og spilte en avgjørende rolle i kristningen av en stor befolkning over et betydelig område på relativt kort tid. Disse finnes i kommunene Atlatlauhcan, Cuernavaca, Hueyapan, Tetela del Volcán, Yautepec, Ocuituco, Tepoztlán, Tlayacapan, Totolapan, Yecapixtla og Zacualpan de Amilpas i delstaten Morelos, og i Calpan, Huexotzingo og Tochimilco i delstaten Puebla, alle med utsikt mot den karakteristiske vulkanen Popocatépetl.
I 1994 ble disse klostrene plassert på UNESCOs verdensarvliste som den 14. oppføringen i Mexico. For øyeblikket har Mexico 26 oppføringer på lista, og ytterligere to kulturminner blir for øyeblikket vurdert for oppføring.
Disse klostrene er imponerende i sin strenge enkelhet, og er ofte rektangulære og av imponerende høyde. De er som regel plassert høyt over landsbyene. De tykke murene som omgir anleggene, og som ble oppført av forsvarshensyn, bidrar også til det imponerende inntrykket.
Klostrene er ikke i bruk i dag, noe som skyldes den antiklerikale politikken i Mexico etter selvstendigheten.
Dominikanerklosteret i Tepoztlan
Tepoztlan er en malerisk småby i delstaten Morelos. Spanjolene kom hit i 1521, og deretter fulgte dominikanerne som brukte sitt kloster i arbeidet med å omvende innbyggerne til katolisismen. Klosteret er i dag museum, og det ble bygd mellom 1559 og 1580, og viet til jomfru Marias fødsel. Utenfra ser klosteret ut som en festning, og inne i kirken som ble ferdigstilt i 1588 er de originale freskene bevart.
Kirkefasaden er i plateresk-stil, dvs. den tidlige spanske renessansestilen, og har tykke pilarer som støtter opp tårnene. Tårnene ble gjenoppbygd etter et jordskjelv i 1839. Portalen er dekorert med skulpturer, slik som jomfru Maria med Jesusbarnet, flankert av Sankt Dominikus og Sankta Katarina av Siena og to engler.
Den enskipete kirkene ender i en apsis, og kirken har et dominerende gotisk ribbehvelv. Innenfor kirken ligger klostergården, med søyleganger i to etasjer. Både fellesrommene i andre etasje og klostercellene i første etasje er gruppert rundt klostergården. Til høyre for kirken finnes det et utskåret kors fra 1500-tallet.
Fransiskanerkirken og domkirken i Cuernavaca
Cuernavaca er hovedstad i den lille delstaten Morelos, og ble en viktig by for spanjolene allerede de første årene etter erobringen i 1521. Domkirken i Cuernavaca var tidligere klosterkirken for fransiskanerne, og ble påbegynt i 1533. Utenfor kirken står det et såkalt åpent kapell med et gotisk hvelv. Åpne kapeller ble brukt for å preke for de lokale innbyggerne, som engstet seg for å gå inn i europeernes kirker. Selve klosterkirken er i en enkel stil med tønnehvelv, og her finnes det rester etter de originale kalkmaleriene. To andre kirker av nyere dato ligger også på klosterområdet, deriblant Iglesia de la tercer orden i barokkstil.
Augustinerklosteret i Atlatlauhcan
Atlatlauhcan er en mindre by i delstaten Morelos. Her ble et augustinerkloster bygd mellom 1570 og 1600. Foran kirken ligger det en indre gård med to mindre kapeller og et åpent kapell. Fasaden på kirken er utstyrt med en forhøyet gavl hvor kirkeklokkene henger. Hvelvene i søylegangene i klostergården har sekskantede bokser som er utsmykket med fresker.
Augustiner- og fransiskanerklosteret i Yecapixtla
Yecapixtla er en kommune i delstaten Morelos. Fransiskanerne bygde først i 1525 et beskjedent kapell, som senere ble erstattet med et imponerende befestet kloster. Byggingen ble ledet av augustineren Jorge de Ávila. Foran kirken danner flere små kapeller et gårdsrom.
Kirkens fasade er enkel og vakker, og er utsmykket med kjeruber og blomstermotiver. Et gotisk rosevindu er plassert over den pent uskårne portalen i plateresk-stil (tidlig renessanse). Under den øvre kanten av fasaden ses et symbol for de fem sårene som Frans av Assisi mottok, og som symboliserer de samme sårene som Kristus led under korsfestelsen. Et annet symbol er piler gjennom et hjerte, noe som er et symbol for augustinerordenen. Inne i kirken er den hogde prekestolen i stein fra 1500-tallet, og hvelvet er i gotisk stil.
Fransiskanerklosteret i Huejotzingo
Huejotzingo ligger i delstaten Puebla og befinner seg 2100 meter over havet, og her finnes en av de vakreste fransiskanerklostrene. Sannsynligvis ble klosteret påbegynt i 1529, og rundt 1570 var anlegget ferdigstilt.
Midt inne i klostergården finnes det et utskåret kors fra 1500-tallet. Små kapeller finnes i hvert hjørne av gården.
Kirken ser ut som en festning på grunn av den imponerende høyden, og har en enkel fasade. Den enskipete kirken har et vakkert hvelv i gotisk stil og en gotisk apsis. Koret er utsmykket med en 'retablo', altertavle, fra 1586. Altertavla er i renessansestil, og er utsmykket med skulpturer og malerier av den flamske kunstneren Simon Pereyns, som virket i Mexico. Det finnes også rester av murmalerier på en av veggene, og gråtonene i disse maleriene skal imitere relieffer og skulpturer. Muren over sakristidøra er utsmykket med symboler i mudéjar-stil (arabisk-inspirert spansk stilart).
Klostergården har søyleganger i to etasjer, i den nedre er det rester av murmalerier. Både refektoriet, andre fellesrom og klostercellene er plassert rundt den indre klostergården.
Fransiskanerklosteret i Calpan
Fransiskanerklosteret i Calpan, i delstaten Puebla, ble grunnlagt i 1548. Den enkle fasaden på klosterkirken er utsmykket med skulpturer, blant annet av magüey-blomsten. Inne i klostergården er det fire kapeller, utsmykket med geometriske mønster og med motiver som bebudelsen, dommedag og flere. En fontene fra 1600-tallet er gjenoppbygd inne i klostergården etter at deler av fontenen hadde blitt spredt ut over hele byen.
Cumbia
Cumbia er en musikk- og dansestil som opprinnelig kommer fra Colombia og Panama. Cumbia oppstod fra en blanding mellom ulike kulturer i dette området (urfolk, spanjoler/maurere og slaver fra Afrika). Denne stilen har imidlertid blitt populær i store deler av Hispanoamerika og det har oppstått flere forskjellige varianter av moderne Cumbia. Typiske musikkinstrumenter for Cumbia er trommer, keyboard, trombone, saxofon og trompet. Andre musikkinstrumenter kan også forekomme blant forskjellige regionale variasjoner av musikkstilen.
Dansestilen swing criollo oppsto som en blanding av cumbia og swing.
Kurdisk
Kurdisk er et iransk språk som snakkes i området som kalles Kurdistan , som omfatter deler av nordøst, sentral, vest og nordvest-Iran, nord og nordøst-Irak, nordøst-Syria og øst og sørøst-Tyrkia.
I Iran blir kurdisk snakket i provinsene Kurdistan, Vest-Aserbajdsjan, Kermanshah, Nord-Khorasan, Ilam og som minoritet i vest-Hamadan, nord-Lorestan, vest-Mazandaran, øst-Tehran og nordøst-Razavi-Khorasan, samt flere andre provinser.
Kurdisk er et indoeuropeisk språk med flere dialekter. Hoveddialektene er kurmancî som snakkes i nordlige Kurdistan og sorani som snakkes i sør. Badini-dialekten brukes nord for elven Store Zab ved Arbil i irakisk Kurdistan, det tidligere Sovjetsamveldet, Tyrkia, nordvest i Iran og i Syria. Sorani snakkes sørvest i Iran og sør for Store Zab i Irak. Andre dialekter er zaza og hawrami (også kjent som gorani) og mindre kjent er mukriani. Kommunikasjon mellom de ulike dialektene kan være vanskelig, siden de er ganske forskjellige.
3. oktober
3. oktober er den 276. dagen i året (den 277. i skuddår). Det er 89 dager igjen av året.
Kurdisk
Kurdisk skriftkultur
I den nordligste delen av Irak, Badinan, skrives kurmancî med arabiske skrifttegn, mens det på nordsida av grensa, i Tyrkia, skrives med latinske bokstaver.
3. oktober
Navnedag
Evald, Evelyn.
Kurdisk
Kurdisk skriftkultur
I Sovjet-republikken Aserbajdsjan var det i 1923-29 en kurdisk region (Det Røde Kurdistan) der  Der kurmancî  ble skrevet med kyrillisk alfabet. I naborepublikken Armenia blir det armenske alfabetet brukt også på kurdisk.
3. oktober
Navnedag
Navnedagen er etter de to helgener Evald den lyse og Evald den mørke, de er skytshelgener for Westfalen.
Kurdisk
Kurdisk skriftkultur
Siden det er ulovlig å lære bort kurdisk i flere steder, så er det få som kan lese og skrive på kurdisk - spesielt den eldre generasjonen.
3. oktober
Fødsler
Se flere som er født 3. oktober i Kategori:Fødsler 3. oktober.
Dødsfall
Se flere som døde 3. oktober i Kategori:Dødsfall 3. oktober.
Kurdisk
Syria
Kurdisk har vært forbudt i Syria, men som følge av borgerkrigen ble det i 2012 innført undervisning på kurdisk i områder kontrollert av kurdiske militser.
Irak
Kurdisk er, sammen med arabisk, offisielt språk i skole og administrasjon i den kurdiske regionen i Irak. Det undervises både på sorani og kurmancî. Det foregår en debatt om å legge om til bruk bare av latinsk skrift, men foreløpig er arabisk skrift vanligst både for sorani og kurmancî.
Det finnes en lang rekke kurdisk-språklige TV-stasjoner i irakisk Kurdistan som sender via satellitt. Disse sendingene følges også av mange kurdere i nabolandene og i andre verdensdeler.
Tyrkia
I Tyrkia ble kurderne lenge nektet kulturelle og politiske rettigheter, herunder retten til å bruke sitt eget språk. Offisielt ble eksistensen av et kurdisk folk og et eget kurdisk språk benektet. Kurdiske stedsnavn ble erstattet med tyrkiske, og mange kurdiske personnavn var forbudt. Det var totalt forbudt å snakke kurdisk offentlig fram til 1991. Tidligere statsminister Kenan Evren, senere dømt av tyrkiske domstoler blant annet på grunn av statskuppet, har i et intervju karakterisert forbudet som en stor feil.
Forbudet mot kurdisk språk ble opphevet i Tyrkia 1991 under Turgut Özal, og det ble tillatt å snakke kurdisk offentlig, og å være i besittelse av kassetter og CD-er med kurdisk musikk. En ytterligere oppmyking kom i 2005, da forbudet mot politiske ytringer på minoritets-språk ble opphevet. Lokale aviser på kurdisk blir publisert flere steder, det kom igang radiosendinger på kurdisk. Den statlige TV-kanalen TRT begynte i 2004 å sende enkelte programmer med kurdisk tale og tyrkiske undertekster, og åpnet i 2009 en egen kurdisk-språklig kanal, TRT-6. Imidlertid blir kurdiske media strengt kontrollert og hyppig stengt på politisk grunnlag.
Siden 2003 har det vært tillatt å gi undervisning i kurdisk privat, men myndighetene har mange steder lagt formelle hindringer i veien. I byen Batman ble, f. eks., kurdisk undervisning stanset fordi inngangsdøra til lokalet var 5 cm smalere enn reglene tillot. Kurdisk kan siden 2012 tas som valgfag i grunnskolen, men formelle begrensinger gjør at få tar imot tilbudet.
På universitetsnivå tilbyr Universitetet i Mardin siden 2012  mastergrader  i kurdisk, og  Universitetet i Batman har opprettet en egen kurdisk avdeling.
Kurdiske navn blir nå tillatt så lenge de ikke inneholder bokstavene W, Q og X som ikke finnes i det tyrkisk-latinske alfabetet. Tyrkiske myndigheter understreker gjerne at dette ikke strider mot menneskerettighetene ifølge Den europeiske menneskerettsdomstolen.
Posavina kanton
Posavina kanton (bosnisk: Posavski kanton, kroatisk: Posavska županija, serbisk: Посавски кантон) er en av ti kantoner i Føderasjonen Bosnia-Hercegovina, en entitet (delstat) i Bosnia-Hercegovina. Foreløpige tall fra folketellingen i 2013 viste at kantonen hadde 48,089 innbyggere.
Kantonens areal er 325 km². Administrasjonssenteret ligger i byen Orašje.
Kommuner
Kantonen består av tre kommuner; Domaljevac, Odžak, Orašje.
Mianyang vannkraftverk
Operatør er Meiya Power Company Ltd (MPC).
Trygghamna
Trygghamna er en 6 km lang bukt eller fjord nordvest i Isfjorden, sør i Oscar II Land på Spitsbergen, Svalbard. Bukta lgger under fjellene Protektorfjellet (849 m), Alkhornet (616 m) i vest, og Värmlandsryggen (575 m) i øst. Det er Kjerulfbreen som munner ut i botnen av bukta fra nord.
Dette var en trygg ankringsplass som ble mye brukt av hvalskuter i eldre tider. Det finnes tufter og viktige graver etter russiske fangststasjoner her. Mange av gravene har blitt tømt og plyndret av turister. Også norske fangstmenn hadde hytter i bukta.
Umiddelbart øst for Värmlandsryggen i øst starter Ymerbukta. Området tilhører Nordre Isfjorden nasjonalpark.
Me-Åkernes
Me-Åkernes eller Midtre Åkernes er en fraflyttet gård i Sunnylvsfjorden (indre del av Storfjorden) mellom Stranda og Hellesylt i Møre og Romsdal.
Betydning
Me-Åkerneset ligger i området som er nominert på Verdensarv-listen, de vest-norske fjorder, både på grunn av sine enestående gologiske formasjoner og fordi området er representativt for den tradisjonelle jordbrukskulturen i fjordområdene. Man mener dessuten å ha identifisert Me-Åkernes som prestegården i Ibsens Brand, både på grunn av likheten med beskrivelsen i stykket og på grunnlag av Ibsens besøk her den 16. juli 1862.
Adkomst og beliggenhet
Stedet har ikke annen tilkomst enn fra sjøen. Man må benytte privat skyss.Tilkomst over fjellet er vanskelig. Ved sjøen er der ingen havnemuligheter, bare en liten båtstø og murer etter et naust. Båtene må dras på land for ikke å bli ødelagt av fjordbårene.
Gården ligger 100 meter over fjorden i bratt og skredfarlig terreng. Husene er derfor lagt helt inn i en hammer i fjellet, med takene i plan fortsettelse med terrenget, slik at fonnene går over uten å skade husene. Hovedhuset står minst utsatt til. Derfor er fjøs og uthus bygget på endene til et anlegg som samlet måler 35m.
Bebyggelse og drift
Opprinnelig var Me-Åkernes en enkelt gård, men ble i 1881 delt mellom to søskenpar. Innmarken ble delt i to like deler og de hadde hver sin besetning, mens husene var felles. Her kunne bo opptil 12-14 mennesker samtidig. De kunne holde hver sine fire kyr og opptil 40 sauer. Det var vanskelig å skaffe nok vinterfor til så mange dyr, så man måtte ty til tilskudd sjøtang som ble behandlet med varmt vann, småhakket og tilsatt byggmel. Der ble dyrket korn og poteter. Kornslaget var bygg, men det overleverte navnet "Rugåkeren" tyder på at det i eldre tid ble dyrket rug. Til tresking av korn hadde man en hånddrevet treskemaskin.
Gården er, bortsett fra tilpasningen til terrengforholdene og skredfaren, en typisk sunnmørsk mangesyssel-gård som hentet sitt utkomme fra jordbruk, frukt- og korndyrking, jakt og fiske. Gården er idag i privat eie, men Storfjordens venner har utført vedlikeholdsarbeid på anlegget.
Siste brukere var Anders og Solveig Hanson Ringdal. De flyttet fra gården den 6. desember 1958.
Fare for ras og utslettelse
Gården er i dag (2006) truet av rasfare og fullstendig utslettelse idet den ligger under Åkernesrenna. Åkernesrenna har i de siste årene vist en økende utvidelse og varsler om forestående ras. Raset vil gå rett i fjorden. Man har anslått at det vil ha et volum på over 50 millioner kubikkmeter, og at det vil skape en flodbølge på rundt 30 meters høyde, som vil forårsake store ødeleggelser i områdene langs Storfjorden.
Kosovokrigen
Kosovokrigen begynte som borgerkrig og utviklet seg til en internasjonal storkonflikt der NATO i 1999 gikk inn med flyangrep. Flyangrepene i Operation Allied Force var rettet mot mål i Serbia og serbiske styrker i Kosovo og Metohija. Konflikten endte med at føderale jugoslaviske styrker ble trukket og Kosovo ble satt under FNs administrasjon. Kosovo og Metohija var en provins sør i Serbia som var en del av Jugoslavia.
Etter økende misnøye med Serbias styre av Kosovo og stadig mer tilspisset forhold mellom etniske serbere og kosovoalbanere innledet kosovoalbanske separatister i 1996 geriljakrigføring mot serbiske myndigheter i Kosovo. Dette ble omtalt som frigjøringskrig av kosovoalbanerne og terrorisme av serberne. I 1999 gikk NATO, som frem til 1997 hadde klassifisert UÇK som terrororganisasjon, til militær intervensjon mot Jugoslavia med den offisielle begrunnelse å stanse overgrep begått av serbiske styrker mot albanske sivile og å «hindre en humanitær katastrofe». En omfattende bombekrig fra NATOs side fulgte, samtidig som Kosovos frigjøringshær (UÇK) fortsatte kampen på bakken. Flere hundre tusen ble jaget på flukt internt i Kosovo og over grensen til nabolandene. Fordrivelsen av sivilbefolkningen tiltok sterkt under NATOs bombekrig.
NATOs angrep på Serbia var den mest omfattende militære operasjon i Europa siden andre verdenskrig og den lengste amerikanske operasjon siden Vietnamkrigen. Det var NATOs første militæraksjon mot en suveren stat. Det var første gang den vinnende part i en krig ikke hadde et eneste tap. Det var første gang i historien at flyvåpen ble brukt alene for å få motparten til å gi opp. For første gang etter andre verdenskrig deltok Tyskland i angrep på en suveren stat. NATOs intervensjon utløste en omfattende debatt om folkeretten, og om det moralske grunnlaget og om faktagrunnlaget for intervensjonen. I ettertid har det vært et tema, blant annet for Det internasjonale krigsforbrytertribunalet for det tidligere Jugoslavia, om noen av hendelsene i Kosovoe kan regnes som folkemord.
Bakgrunn
Kosovo hadde et begrenset indre selvstyre ved grunnloven fra 1946. Da grunnloven ble utformet i 1943 skilte man mellom nasjoner (med «hjemland» innenfor Jugoslavia) og nasjonaliteter (med hjemland hovedsakelig utenfor Jugoslavia). Innenfor det Jugoslavia skapt etter andre verdenskrig skulle bare nasjoner og ikke nasjonaliteter ha rett til sin egen delrepublikk innenfor føderasjonen. Kosovoalbanerne ble regnet som en nasjonalitet fordi Albania ble oppfattet som deres hjemland.
De fleste kosovoalbanere aksepterte etter andre verdenskrig den staten Tito skapte, mens et mindretall drømte om et Kosovo forent med Albania. Kosovo var Jugoslavias fattigste provins. Etter 1974-reformen mente mange at Kosovo måtte få status som republikk som i prinsippet hadde rett til å bryte ut av den jugoslaviske føderasjonen, men tanken om væpnet opprør var fjern for de aller fleste. På 1980-tallet forberedte en håndfull kosovoalbanere seg på væpnet kamp, tre av disse ble i januar 1982 drept i Tyskland. Tito utvidet Kosovos selvstyre i 1974 - etniske serbere mente Titos reform gikk for langt, etniske albanere mente Tito ikke gikk langt nok. De to etniske gruppene ble grunnlaget for to motstridende nasjonalistiske prosjekter. På 1980-tallet ble det spådd at åpen konflikt i Jugoslavia ville bli utløst av Kosovo-spørsmålet. Slobodan Milošević utnyttet spenningene i Kosovo for å styrke sin stilling og stimulerte den serbiske nasjonalismen med bakgrunn i Kosovo-spørsmål. Et høydepunkt for Milošević var 600-årsjubileet for slaget ved Kosovosletta i juni 1989. Den serbiske nasjonalismen på 1980-1990-tallet handlet i stor grad om Kosovo. Nasjonalistiske akademikere som Dusan Batakovic fikk romslige offentlige midler til å publisere sine verk. Serbiske nasjonalister betrakter Kosovo som serbisk kjerneområde blant annet fordi de eldste og viktigste religiøse minnesmerkene som klosteret i Peć ligger der og på grunn av Slaget ved Kosovosletta.
Oppløsningen av Jugoslavia etter Tito
I 1990 mistet Kosovo vetoretten i Serbias parlament. Etter at Kosovos selstyreforsamling vedtok en erklæring om selvstendighet ble direkte styre fra Beograd innført på alle områder. Kosovoalbanerne svarte med å ignorere det serbiske styret og opprettet et parallelt styre finansiert av klanledere og kosovoalbanere i utlandet. Den uoffisielle skatten var på 3 % av inntekten. Ibrahim Rugova ble uoffisielt valgt til president for Kosovo i 1992 og 1998. Bujar Bukoshi var statsminister i den uoffisielle regjeringen som til dels opererte fra eksil. Mange fra den militante undergrunnsbevegelsen på 1980-tallet sluttet seg til Rugovas linje. Rugova argumenterte i 1992 for at væpnet opprør mot Beograd ville være fåfengt, og han mente at Beograd ville bruke et væpnet opprør som påskudd til å utslette den kosovoalbanske befolkningen. Rugovas linje bidro til å holde ro i Kosovo og Milošević aksepterte stilltiende Rugovas ikke-voldelige linje fordi det skapte ro blant kosovoalbanerne.
OSSE (ved forløperen KSSE) var den første organisasjonen som responderte på situasjonen i Kosovo. I juli 1991 kritiserte OSSEs komite for minoriteter Serbias håndtering av situasjonen i Kosovo og i mai 1992 anbefalte OSSE utplassering av observatører i regionen. OSSE etablerte kontor i Pristina i september 1992 og i februar 1993 kontorer i Pec og i Prizren, med sikte på å bidra til megling og dialog mellom partene Kosovo.